               ЕВРОПЕЙСКА КОМИСИЯ
            Брюксел, 14.4.2016
            COM(2016) 210 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията (заявление от Гърция — EGF/2015/011 GR/Supermarket Larissa)

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите правила за финансовото участие от страна на Европейския фонд за приспособяване към глобализацията (ЕФПГ) са установени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).

               2.На 26 ноември 2015 г. Гърция подаде заявление EGF/2015/011 GR/Supermarket Larissa за финансово участие от страна на ЕФПГ във връзка с извършени съкращения
                  2
                в Supermarket Larissa ABEE в Гърция.

               3.След оценка на съдържащата се в него информация Комисията заключи, в съответствие с приложимите разпоредби на Регламента за ЕФПГ, че са изпълнени условията за финансово участие от страна на ЕФПГ.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по линия на ЕФПГ

                        EGF/2015/011 GR/Supermarket Larissa

                        Държава членка

                        Гърция

                        Засегнат(и) регион(и) (ниво 2 по NUTS
                           3
                        )

                        Централна Македония
                           (Κεντρική Μακεδονία) (EL12)
                           Тесалия
                           (Θεσσαλία) (EL14)

                        Дата на подаване на заявлението

                        26 ноември 2015 г.

                        Дата на потвърждението за получаване на заявлението

                        1 декември 2015 г.

                        Дата, на която е поискана допълнителна информация

                        10 декември 2015 г.

                        Краен срок за предоставяне на допълнителната информация

                        21 януари 2016 г.

                        Краен срок за приключване на оценката

                        14 април 2016 г.

                        Критерий за намеса

                        член 4, параграф 1, буква а) от Регламента за ЕФПГ

                        Основно предприятие

                        Supermarket Larissa ABEE

                        Брой на засегнатите предприятия

                        1

                        Сектор на икономическа дейност

                        (разделение по NACE Rev. 2)
                           4

                        Разделение 47 („Търговия на дребно, без търговията с автомобили и мотоциклети“)

                        Брой дъщерни предприятия, доставчици и производители надолу по веригата

                        0

                        Референтен период (четири месеца):

                        3 май 2015 г. — 3 септември 2015 г.

                        Брой на съкращенията по време на референтния период (а)

                        557

                        Брой на съкращенията преди или след референтния период (б)

                        0

                        Общ брой на съкращенията (a + б)

                        557

                        Общ брой на отговарящите на критериите бенефициери

                        557

                        Общ брой на бенефициерите от целевата група

                        557

                        Брой на младите хора от целевата група, които не работят и не са ангажирани в никаква форма на образование или обучение (NEET)

                        543

                        Бюджетни средства за персонализирани услуги (в евро)

                        10 530 000

                        Бюджетни средства във връзка с усвояването на отпуснатата помощ по линия на ЕФПГ
                           5
                         (в евро)

                        250 000

                        Общ бюджет (в евро)

                        10 780 000

                        Участие на ЕФПГ (60 %) (в евро)

                        6 468 000

               ОЦЕНКА НА ЗАЯВЛЕНИЕТО

               Процедура

               4.Гърция подаде заявление EGF/2015/011 GR/Supermarket Larissa на 26 ноември 2015 г. в срок от 12 седмици от датата, на която бяха изпълнени критериите за намеса, определени в член 4 от Регламента за ЕФПГ. В двуседмичен срок от датата на подаването му — на 1 декември 2015 г., Комисията потвърди, че е получила заявлението, и на 10 декември 2015 г. поиска допълнителна информация от Гърция. Допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 14 април 2016 г.

               Допустимост на заявлението

               Засегнати предприятия и бенефициери

               5.Заявлението се отнася до 557 съкратени работници
                  6
                в Supermarket Larissa ABEE. Предприятието извършва дейност в икономическия сектор, класифициран в разделение 47 по NACE Revision 2 („Търговия на едро, без търговията с автомобили и мотоциклети“). Съкращенията, направени от Supermarket Larissa, обхващат регионите от ниво 2 по NUTS Централна Македония (Κεντρική Μακεδονία) (EL12) и Тесалия (Θεσσαλία) (EL14).

               Критерии за намеса

               6.Гърция подаде заявлението в съответствие с критериите за намеса по член 4, параграф 1, буква а) от Регламента за ЕФПГ, съгласно които е необходимо за референтен период от четири месеца в дадено предприятие в държава членка да са били съкратени най-малко 500 работници, включително при неговите доставчици и производители надолу по веригата и/или самостоятелно заети лица, които са прекратили своята дейност.

               7.Четиримесечният референтен период за заявлението започва на 3 май 2015 г. и приключва на 3 септември 2015 г. Заявлението се отнася до 557 работници, съкратени в Supermarket Larissa ABEE през четиримесечния референтен период.

               Изчисляване на броя на съкращенията и на случаите на прекратяване на дейност

               8.Съкращенията през референтния период са изчислени от датата на фактическото прекратяване на трудовия договор или изтичането на неговия срок.

               Допустими бенефициери

               9.Общият брой на отговарящите на критериите бенефициери е 557 души.

               Връзка между съкращенията и световната финансова и икономическа криза, предмет на Регламент (ЕО) № 546/2009

               10.С цел да се установи посочената в Регламент (ЕО) № 546/2009 връзка между съкращенията и световната финансова и икономическа криза Гърция твърди, че гръцката икономика е била в дълбока рецесия шест поредни години (от 2008 до 2013 г.). Според ELSTAT, гръцкия статистически орган, от 2008 г. насам гръцкият БВП е намалял с 25,7 процентни пункта, потреблението в държавния сектор с 21 процентни пункта, а частното потребление с 32,3 процентни пункта, като същевременно безработицата е нараснала с 19 процентни пункта.

               11.Освен това спадът на БВП е довел до още по-голяма разлика между гръцкия БВП на глава от населението и БВП на глава от населението в ЕС, заличавайки по този начин напредъка в посока икономическо сближаване, постигнат от Гърция в периода 1995—2007 г.

               12.В допълнение към това, с оглед обслужване на плащанията по външния дълг, от 2008 г. насам гръцкото правителство е предприело някои непопулярни мерки, като например увеличаване на данъчните ставки, рационализиране на публичните разходи и понижаване на заплатите на държавните служители. Заплатите в частния сектор също намаляват в резултат на опита да се увеличи конкурентоспособността на гръцката икономика.

               13.От 2008 г. насам хиляди предприятия са преустановили своята дейност и са били закрити, персоналът им е бил съкратен, а хиляди самостоятелно заети лица са прекратили упражняваната от тях дейност, което е допринесло за вече споменатото рязко увеличение на безработицата.

               14.Непосредствена последица от понижаването на приходите е спадът на потреблението. През 2009 г. спадът в потреблението на домакинствата в Гърция следва същата неблагоприятна тенденция, която се наблюдава и в ЕС—27. През 2010 г., 2011 г. и 2013 г. е налице съживяване на потреблението на домакинствата на равнището на ЕС—27. Потреблението на домакинствата в Гърция бележи спад от началото на финансовата и икономическа криза и данните сочат влошаване всяка година за периода 2008—2013 г.

               Потребление на домакинствата
                  (изменение в % спрямо предходната година)

                        2008 г.

                        2009 г.

                        2010 г.

                        2011 г.

                        2012 г.

                        2013 г.

                        ЕС—27

                        0,9

                        -0,6

                        1,0

                        0,2

                        -0,5

                        0,1

                        Гърция

                        2,9

                        -0,3

                        -6,8

                        -7,2

                        -8,9

                        -5,6

                        Източник: Евростат
                           7

               15.Според проучване на INE-GSEE
                  8
               , публикувано през юли 2014 г., трима от всеки четирима работници или служители са посочили, че доходите им са намалели през 2014 г. в сравнение с предходната година поради понижаване на заплатите. Освен това 38 % от анкетираните считат, че заплатите им ще намалеят още повече през следващото тримесечие и са намалили разходите си в съответствие с това.

               16.През периода 2009—2015 г. показателят за доверие на потребителите (претеглен процент на положителни и отрицателни отговори) е отрицателен. Този показател се е влошил значително през първите три години (–46 през 2009 г., –63 през 2010 г. –74 през 2011 г.), като достига най-лошия си резултат през 2012 г. –75. Оттогава потребителите са започнали да възвръщат своето доверие и показателят почти е достигнал стойностите от 2009 г.: (–49 за периода 2014—2015 г.)

               17.Според доклад на ELSTAT относно доходите и условията на живот на домакинствата, 23 % от гърците са били под прага на бедността
                  9
                през 2012 г.

               18.Към днешна дата секторът на търговията на дребно е бил обект на още три заявления по линия на ЕФПГ
                  10
               , като всички се позовават на световната финансова и икономическа криза.

               Събития, довели до съкращенията и до прекратяване на дейността

               19.Според гръцките органи събитията, довели до съкращенията, са несъстоятелността и затварянето на дружеството. Причините довели до несъстоятелност на компанията са основно две: 1) намаляване на дохода, с който разполагат домакинствата — в резултат на увеличаването на данъчната тежест, намаляването на заплатите (както на служителите в частния сектор, така и на държавните служители) и увеличаващата се безработица, — което води до драстичен спад на покупателната способност; 2) драстично намаляване на заемите за предприятия и физически лица поради липсата на ликвидност в гръцките банки. Според Националната банка на Гърция годишният ръст на заемите, предоставяни на домакинствата и предприятията (с изключение на финансови предприятия), е отрицателен от 2010 г. насам, което се дължи на недостатъчна ликвидност в гръцките банки.

               20.През 1986 г. група от малки хранителни магазини в префектура Лариса, създават кооперация (Supermarket Larissa). Кооперацията бързо се разраства и отваря нови магазини, като привлича нови член-кооператори. Накрая предприятието има 42 магазина и 600 работници, между които са служители и членове на кооперацията. Икономическата и финансова криза слага край на успешното развитие на кооперацията.

               21.Поради спада в покупателната способност на гръцките домакинства в резултат на влошаването на гръцката икономика от началото на икономическата и финансова криза насам, търсенето на продукти, дори и на стоки от първа необходимост, намалява. През 2015 г., след пет последователни години спад, обемите на търговията на дребно с храни, напитки и тютюн са с над 30 % по-ниски спрямо обемите в началото на икономическата и финансова криза през 2008 г.

               Обем на търговията на дребно с храни, напитки и тютюн в Гърция:
                  (годишно процентно изменение)

                        2009 г.

                        2010 г.

                        2011 г.

                        2012 г.

                        2013 г.

                        2014—2015 г.
                           11

                        Храни—-напитки—тютюн
                           12

                        6,1

                        –5,5

                        –6,0

                        –9,0

                        –9,1

                        0,4

                        Източник: ELSTAT

               22.Продажбите на Supermarket Larissa следват същия спад като гръцката икономика и през 2013 г. са с 24 % по-ниски, отколкото през 2009 г.

               Supermarket Larissa ABEE
                  (продажби — милиона евро)

                        2009 г.

                        2010 г.

                        2011 г.

                        2012 г.

                        2013 г.

                        67,6

                        66,9

                        64,5

                        58,6

                        51,6

               23.С цел да се адаптира към състоянието на пазара, предприятието прилага някои мерки за бюджетни ограничения като намаляване на заплатите (–30 %), предоговаряне на условията за наем, отлагане на падежа на сметките, предлагане на по-евтини продукти, намаляване на експлоатационните разходи (напр. чрез намаляване на осветлението в магазините) и т.н. Въпреки това не успява да преодолее своите загуби и в крайна сметка се налага да затвори магазините си един след друг през второто тримесечие на 2014 г. Закриването на предприятието и последвалите съкращения се случват една година по-късно (второто тримесечие на 2015 г.), когато съдът се произнася по иска за несъстоятелност, заведен от доставчик на Supermarket Larissa.

               Очаквано въздействие на съкращенията върху местната, регионалната или националната икономика и заетост

               24.Гръцките органи изтъкват, че съкращенията в Supermarket Larissa допълнително ще влошат състоянието на безработицата, което вече е неблагоприятно в резултат на икономическата и финансова криза и изглежда особено нестабилно. Гърция има най-високото равнище на безработица сред държавите — членки на ЕС, и е на пето място в света по този показател
                  13
               .

               Равнище на безработицата

                  Източник: Евростат
                  14
                и ELSTAT

               25.Освен това задълженията на Supermarket Larissa към трети страни се оценяват на около 33,5 милиона евро. Голяма част от тези задължения са към доставчиците на супермаркета, което води до поредица от фалити и допълнителни съкращения.

               26.По-голямата част от съкращенията (97,5 %) са съсредоточени в Тесалия, територия от ниво 3 по NUTS в Лариса (EL142). Състоянието на заетостта в Тесалия, което преди е било малко по-добро от средното за страната (51,8 % спрямо 50,8 % през 2012 г. и 49,6 % спрямо 48,8 % през 2013 г.), леко се влошава през 2014 г. (49 % спрямо 49,4 %
                  15
               ). Наред с това предлагането на работни места в региона е недостатъчно на фона на високия брой търсещи работа лица. В резултат на това над 73,5 % от безработните лица в Тесалия
                  16
                са без работа в продължение на повече от 12 месеца.

               Бенефициери от целевата група и предложени действия

               Бенефициери от целевата група

               27.Очаква се всички съкратени работниците да участват в мерките. Разпределението на тези работници по пол, гражданство и възрастова група е следното:

                        Категория

                        Брой
                           бенефициери от целевата група

                        Пол:

                        Мъже:

                        194

                        (34,8 %)

                        Жени:

                        363

                        (65,2 %)

                        Гражданство:

                        Граждани на ЕС:

                        556

                        (99,8 %)

                        Граждани на държави извън ЕС:

                        1

                        (0,2 %)

                        Възрастова група:

                        15—24 години:

                        0

                        (0,0 %)

                        25—29 години:

                        50

                        (9,0 %)

                        30—54 години:

                        479

                        (86,0 %)

                        55—64 години:

                        28

                        (5,0 %)

                        над 64 години:

                        0

                        (0,0 %)

               28.Освен това Гърция ще осигури персонализирани услуги, съфинансирани от ЕФПГ, на до 543 неработещи, неучещи и необучаващи се млади хора (NEETs) на възраст до 30 години към датата на подаване на заявлението, тъй като посочените в точка 5 съкращения са извършени в регионите от ниво 2 по NUTS Тесалия (Θεσσαλία) и Централна Македония (Κεντρική Μακεδονία) (EL12), които отговарят на критериите съгласно инициативата за младежка заетост.

               29.Поради това общият прогнозен брой на бенефициерите от целевата група, които се очаква да участват в мерките, включително NEETs, е 1100 души.

               Допустимост на предложените действия

               30.Персонализираните услуги, които се предвижда да бъдат предоставени на съкратените работници и на неработещите, неучещи и необучаващи се млади хора, се състоят от следните действия:

               –Професионално ориентиране: Тази съпътстваща мярка, която ще бъде предложена на всички участници, включва следните етапи:

               1 Информация, насочена към NEETs. За разлика от целевата група от работници, които вече са определени (бившите работници и член-кооператори на Supermarket Larissa), целевата група на NEETs предстои да бъде определена. Наред с другите критерии за подбор на целевата група от NEETs, гръцките органи ще използват критерии, съгласувани с тези, включени в гръцкия план за прилагане на гаранцията за младежта (т.е. младите хора, изложени на риск от изключване, равнище на доходите на домакинствата, образователно равнище, продължителност на безработицата и т.н.), както и заявяване на интерес. За тази цел те възнамеряват да предприемат информационни кампании, насочени специално към младите хора, които не работят и не са ангажирани в никаква форма на образование или обучение.

               2 Прием и регистрация. Първата мярка, осигурена за всички участници (работници и NEETs), включва информация за наличните услуги и програми за обучение, както и за изискванията за квалификация и обучение.

               3 Персонално и професионално досие. Целта на тази мярка е да се помогне на работниците и на младите хора, които не работят и не са ангажирани в никаква форма на образование или обучение, да направят преценка на уменията си, да разгледат възможностите, свързани с техните интереси, и да изготвят реалистичен план за професионалното си развитие. След тези оценки се изготвя персонално и професионално досие, което съдържа индивидуален проект и план за действие.

               4 Подпомагане при търсенето на работа и професионално ориентиране. Това включва: 1) обучение по хоризонтални въпроси, като например развитие на социалните умения, приспособяване към нови ситуации, вземане на решения; 2) съдействие при търсенето на работа, включително информация за налични свободни работни места, активно проучване на възможностите за заетост в местен и регионален мащаб, техники за търсене на работа, обучение във връзка с изготвянето на автобиографии и мотивационни писма и подготовка за интервю за работа; 3) професионално ориентиране: консултантите ще дадат насоки за професионално ориентиране на съкратените работници и на младите хора, които не работят и не са ангажирани в никаква форма на образование или обучение, и ще ги насочат към конкретни предложения за работа.

               5 Насоки за заетост. Консултантите също така ще бъдат постоянно в помощ на работниците и младите хора, които не участват в никаква форма на заетост, образование или обучение, по време на изпълнението на отделните стъпки от плановете им за обучение и на индивидуалните планове за повторна интеграция на пазара на труда. Участниците, които проявяват интерес към започване на собствен бизнес, ще получат обща помощ и консултации в областта на предприемачеството в рамките на тази мярка за професионално ориентиране.

               6 Наблюдение. В рамките на тази мярка се осигурява проследяване на участниците в първите шест месеца след приключването на изпълнението на мерките. Тази дейност ще се извършва за сметка на държавата членка.

               –Обучение, преквалификация и професионално обучение. Тази мярка включва осигуряване на курсове за професионално обучение на работници и NEETs, които отговарят на техните нужди, определени в рамките на професионалните консултации, в области и сектори с добри перспективи за развитие, които отговарят на реални нужди на пазара на труда. Курсовете за обучение също така могат да бъдат допълнени от стажове.

               –Помощ за започване на стопанска дейност. Работниците или NEETs, които започват собствен бизнес, ще получат до 15 000 EUR като помощ за покриване на началните разходи. Една от основните трудности, с които се сблъскват предприемачите в Гърция, когато започват собствен бизнес, е свързана с достъпа до финансиране. Поради недостатъчната ликвидност банките отхвърлят повечето молби за отпускане на кредит. Тази мярка цели насърчаване на предприемачеството посредством посочената финансова подкрепа. Помощта ще бъде изплатена на вноски след достигане на определени цели, като например изготвяне на бизнес план, регистриране на предприятието и др. Като се има предвид, че значителен брой от бенефициерите са член-кооператори, гръцките власти считат, че е много вероятно някои от новите стопански дейности да бъдат под формата на социални кооперации и следователно могат да получат подпомагане съгласно гръцкото законодателство относно социалната икономика и социалното предприемачество
                  17
               .

               –Парична помощ за участие и парична помощ за обучение. Бенефициерите ще получат по 50 EUR за всеки ден участие, с цел да бъдат покрити разходите, направени от тях по време на участието в мярката за професионално ориентиране. През периода на обучението паричната помощ ще възлиза на 6 EUR на час.

               –Парична помощ за мобилност. Работниците или NEETs, които приемат работа, която предполага промяна на местожителството, ще получат еднократна помощ в размер на 2000 EUR за покриване на необходимите разходи.

               31.Предложените действия, описани в настоящия документ, представляват активни мерки на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               32.Гърция предостави поисканата информация относно действията, които са задължителни за засегнатото предприятие по силата на националното законодателство или в съответствие с колективни споразумения. Те потвърдиха, че финансовото участие от страна на ЕФПГ няма да замени тези действия.

               Прогнозен бюджет

               33.Общите прогнозни разходи са в размер на 10 780 000 EUR, като обхващат разходи за персонализирани услуги в размер на 10 530 000 EUR и разходи за дейности по подготовка, управление, информиране и популяризиране, контрол и докладване в размер на 250 000 EUR.

               34.Общият размер на заявеното финансово участие от ЕФПГ възлиза на 6 468 000 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (EUR)

                        Общо прогнозни разходи

                        (EUR)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Професионално ориентиране

                        1100

                        1250

                        1 375 000

                        Обучение, преквалификация и професионално обучение

                        1100

                        2690

                        2 960 000

                        Подпомагане започването на стопанска дейност

                        200

                        15 000

                        3 000 000

                        Междинен сбор a):

                        Процент от пакета от персонализирани услуги

                        —

                        7 335 000

                        (69,66 %)

                        Обезщетения и стимули (действия по член 7, параграф 1, буква б) от Регламента за ЕФПГ)

                        Помощ за участие

                        1100

                        1250

                        1 375 000

                        Помощ за обучение

                        900

                        1800

                        1 620 000

                        Помощ за мобилност и помощ за разходите за придвижване:

                        100

                        2000

                        200 000

                        Междинен сбор б):

                        Процент от пакета от персонализирани услуги:

                        —

                        3 195 000

                        (30,34 %)

                        Действия по член 7, параграф 4 от Регламента за ЕФПГ

                        1. Подготвителни дейности

                        —

                        40 000

                        2. Управление

                        —

                        110 000

                        3. Информация и публичност

                        —

                        50 000

                        4. Контрол и докладване

                        —

                        50 000

                        Междинен сбор в):

                        Процент от общите разходи

                        250 000

                        (2,32 %)

                        Общо разходи (а + б + в):

                        —

                        10 780 000

                        Участие на ЕФПГ (60 % от общия размер на разходите)

                        —

                        6 468 000

               35.Разходите за дейностите, определени в горната таблица като дейности по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Гърция потвърди, че тези действия са обвързани с активното участие на бенефициерите от целевата група в дейности по търсене на работа или обучение.

               36.Гърция потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR за бенефициер.

               Период на допустимост на разходите

               37.Гърция започна да предоставя персонализирани услуги на бенефициерите от целевата група (работници и млади хора, които не участват в никаква форма на заетост, образование или обучение) на 26 февруари 2016 г. Поради това разходите за дейностите за работници ще бъдат допустими за финансово участие от ЕФПГ от 26 февруари 2016 г. до 26 февруари 2018 г., докато разходите за дейности за млади хора, които не участват в никаква форма на заетост, образование или обучение, ще бъдат допустими за финансово участие от ЕФПГ от 26 февруари 2016 г. до 31 декември 2017 г.

               38.Гърция започна да извършва административни разходи по прилагането на ЕФПГ на 26 февруари 2016 г. Поради това разходите за подготвителни дейности, управление, информация и публичност, контрол и докладване ще бъдат допустими за финансово участие от ЕФПГ през периода 26 февруари 2016 г—26 август 2018 г.

               Допълване с действия, финансирани от национални фондове или фондове на Съюза

               39.Източникът на предварително национално финансиране или национално съфинансиране е националната програма за публични инвестиции.

               40.Гърция потвърди, че описаните по-горе мерки, за които са отпуснати финансови средства по линия на ЕФПГ, няма да получат паралелно с това финансова подкрепа и от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и със съответните органи на местно и регионално равнище

               41.Гърция посочи, че съгласуваният пакет от персонализирани услуги е бил изготвен след консултации с представители на бенефициерите от целевата група, Института по труда на гръцката генерална конфедерация (GSEE) и Организацията за заетост на работната сила (OAED)
                  18
               . През март 2015 г. беше проведено първото заседание за установяване на контакт, на което беше извършена проверка дали отговаря на условията едно от заявленията в подкрепа на бившите служители на Supermarket Larissa. След редица контакти между Министерството на труда, социалната сигурност и социалната солидарност и представителите на работниците, през юли 2015 г. бяха одобрени предложението за заявление и съдържанието на интегрирания пакет от мерки.

               Системи за управление и контрол

               42.Заявлението съдържа описание на системата за управление и контрол, в което са посочени отговорностите на съответните органи. Гърция уведоми Комисията, че финансовото участие ще бъде управлявано и контролирано от същите органи, които управляват и контролират финансирането по линия на Европейския социален фонд (ЕСФ) в Гърция. Органът за изпълнение на действия по линия на Европейския социален фонд (EYE-EKT) ще действа като управляващ орган, Комитетът за финансов контрол на Генералния секретариат за фискална политика на Министерството на финансите като одитен орган, а Специалната служба за сертифициране и проверка на съфинансираните програми на Министерство на икономиката, инфраструктурата, морския транспорт и туризма — като сертифициращ орган.

               Ангажименти, поети от съответната държава членка

               43.Гърция предостави всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват други действия, финансирани от структурните фондове;

               –финансовото участие от страна на ЕФПГ ще бъде предоставено в съответствие с процедурните и материалноправните разпоредби на Съюза по отношение на държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               44.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 ЕФПГ не може да надхвърля максимален годишен размер от 150 милиона евро (по цени от 2011 г.)
                  19
               .

               45.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 6 468 000 EUR, което представлява 60 % от общите разходи за предложените действия, за предоставяне на финансово участие по заявлението.

               46.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  20
               .

               Свързани законодателни актове

               47.Едновременно с предложението за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 6 468 000 EUR към съответния бюджетен ред.

               48.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение относно финансовото участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията
                  (заявление от Гърция — EGF/2015/011 GR/Supermarket Larissa)

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  21
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  22
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната повторна интеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013
                  23
                на Съвета ЕФПГ не може да надхвърля максимален годишен размер от 150 милиона евро (по цени от 2011 г.).

               (3)На 26 ноември 2015 г. Гърция подаде заявление EGF/2015/011 GR/Supermarket Larissa за финансово участие от страна на ЕФПГ във връзка с извършени съкращения в Supermarket Larissa ABEE, Гърция. То беше допълнено с още информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)В съответствие с член 6, параграф 2 от Регламент (ЕС) № 1309/2013 Гърция е решила да предостави персонализирани услуги, съфинансирани от ЕФПГ, и за 543 млади хора, които не работят и не са ангажирани в никаква форма на образование или обучение (NEETs).

               (5)Поради това, за да бъде удовлетворено подаденото от Гърция заявление, следва да бъдат мобилизирани средства за предоставяне на финансово участие от ЕФПГ в размер на 6 468 000 EUR.

               (6)С цел да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Европейския съюз за финансовата 2016 година от Европейския фонд за приспособяване към глобализацията се мобилизират средства за предоставяне на сумата от 6 468 000 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]*.

                  24
                в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 855.

                     (2)
                  По смисъла на член 3 от Регламента за ЕФПГ.

                     (3)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)
                  ОВ L 393, 30.12.2006 г., стр. 1.

                     (5)
                  В съответствие с член 7, параграф 4 от Регламент (EС) № 1309/2013.

                     (6)
                  422 служители и 135 членове на кооперацията

                     (7)
                  Код: nama_fcs_k

                     (8)
                  http://www.inegsee.gr/wp-content/uploads/2014/07/Symperasmata.pdf

                     (9)
                  В Гърция прагът на бедността е установен на 5708 EUR годишно на човек (физическо лице) и 11 986 EUR за домакинствата, съставени от двама възрастни и две деца на възраст до 14 години.

                     (10)
                  EGF/2010/010 CZ Unilever, COM(2011) 61
                     EGF/2010/016 ES Aragón retail, COM(2010) 615
                     EGF/2011/004 GR ALDI Hellas, COM(2011) 580
                     EGF/2014/009 GR Sprider Stores, COM(2014) 620
                     EGF/2014/013 GR Odyssefs Fokas, COM(2014) 702

                     (11)
                  Обхваща периода от януари 2014 г. до ноември 2015 г.

                     (12)
                  Включва големи хранителни магазини и специализирани магазини за храни, напитки и тютюн.

                     (13)
                  Източник: МОТ

                     http://www.ilo.org/global/research/global-reports/global-employment-trends/2014/WCMS_233936/lang--en/index.htm

                     (14)
                  Евростат код tsdec450.

                     (15)
                  Източник: Евростат [кодове (lfst_r_lfe2emprt) и lfsi_emp_a)]

                     (16)
                  Източник: Евростат код [lfst_r_lfu2ltu]

                     (17)
                  Закон 4019/2011.

                     (18)
                  O.A.E.D.е основният инструмент за изпълнение на държавната политика за заетостта. Организацията е юридическо лице на публичното право и е пряко подчинена на Министерството на труда и социалните въпроси.

                     (19)
                  ОВ L 347, 20.12.2013 г., стр. 884.

                     (20)
                  ОВ С 373, 20.12.2013 г., стр. 1.

                     (21)
                  ОВ L 347, 20.12.2013 г., стр. 855.

                     (22)
                  ОВ С 373, 20.12.2013 г., стр. 1.

                     (23)
                  Регламент (ЕС, Евратом) № 1311/2013 на Съвета за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (24)
                  Да се попълни от Парламента преди публикуването в ОВ.


               ЕВРОПЕЙСКА КОМИСИЯ
            Брюксел, 30.9.2015
            COM(2015) 486 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            относно мобилизиране на Инструмента за гъвкавост за незабавни бюджетни мерки по европейската програма за миграцията

               ОБЯСНИТЕЛЕН МЕМОРАНДУМ

               Регламент (ЕС, ЕВРАТОМ) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  1
                позволява Инструментът за гъвкавост да бъде мобилизиран за финансирането на ясно определени разходи, които не могат да се финансират в границите на наличните тавани за една или повече функции от многогодишната финансова рамка.

               В съответствие с член 11 от Регламент № 1311/2013 и точка 12 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  2
                и след като разгледа всички възможности за преразпределяне на бюджетни кредити и изчерпа всеки неразпределен марж по разходна функция Сигурност и гражданство (функция 3), Комисията предлага да се мобилизира Инструментът за гъвкавост. Това мобилизиране е за сума в размер на 66,1 млн. EUR над тавана по функция 3 от многогодишната финансова рамка и е предназначено за финансиране на подкрепата за мерки за управление на кризата с бежанците.

               Бюджетните кредити за плащания, съответстващи на предлаганото мобилизиране на Инструмента за гъвкавост, са 52,9 млн. EUR през 2016 г. и 13,2 млн. EUR през 2017 г.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               относно мобилизиране на Инструмента за гъвкавост за незабавни бюджетни мерки по европейската програма за миграцията

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  3
               , и по-специално точка 12 от него,

               като взеха предвид предложението на Европейската комисия,

               като имат предвид, че:

               (1)С член 11 от Регламент № 1311/2013 на Съвета за определяне на многогодишната финансова рамка за годините 2014—2020
                  4
                е създаден Инструмент за гъвкавост на стойност до 471 млн. EUR (по цени от 2011 г.) годишно.

               (2)След като разгледа всички възможности за преразпределяне на бюджетни кредити под тавана на разходите по функция Сигурност и гражданство (функция 3), Комисията предлага да се мобилизират 66,1 млн. EUR чрез Инструмента за гъвкавост за финансиране на мерки в областта на миграцията.

               (3)Бюджетните кредити за плащания, съответстващи на предлаганото мобилизиране на Инструмента за гъвкавост, са 52,9 млн. EUR през 2016 г. и 13,2 млн. EUR през 2017 г.

               ПРИЕХА НАСТОЯЩОТО РЕШЕНИЕ:

               Член 1

               За общия бюджет на Европейския съюз за финансовата 2015 година Инструментът за гъвкавост се използва за увеличаване на бюджетните кредити за поети задължения с 66,1 млн. EUR над тавана на разходите по функция Сигурност и гражданство (функция 3).

               Тази сума ще се използва за финансиране на мерки за управлението на кризата с бежанците.

               Бюджетните кредити за плащания, съответстващи на предлаганото мобилизиране на Инструмента за гъвкавост, са 52,9 млн. EUR през 2016 г. и 13,2 млн. EUR през 2017 г.

               Член 2

               Настоящото решение се публикува в Официален вестник на Европейския съюз.

               Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 884.

                     (2)
                  ОВ C 373, 20.12.2013 г., стр. 1.

                     (3)
                  ОВ C 373, 20.12.2013 г., стр. 1.

                     (4)
                  ОВ L 347, 20.12.2013 г., стр. 884.